[{"text_idx": "#000004", "text": "Pembrokeshire: Historic Landscapes from the Air"}, {"text_idx": "#000005", "text": "Mae tirweddau hanesyddol Sir Benfro gyda\u2019r mwyaf amrywiol a diddorol ym Mhrydain. Ar hyd glannau trofaus y sir hon ym mhen draw gorllewin Cymru, sir sydd a\u0302 dyfroedd Mo\u0302r Iwerddon ar dair ochr iddi, y ceir olion rhai o\u2019r aneddiadau hynaf ym Mhrydain. Mae cannoedd o safleoedd hanesyddol Sir Benfro o\u2019r golwg am eu bod ar dir preifat, ar gopaon a chlogwyni nad oes modd eu cyrraedd, neu wedi\u2019u claddu gan ganrifoedd o droi\u2019r tir. O\u2019r awyr yn unig y mae gwerthfawrogi holl hyd a lled treftadaeth gyfoethog y sir. Mae\u2019r persbectif newydd hwn yn dadlennu henebion cudd ac yn fodd i ni gael cipolwg unigryw ar y rhai mwy cyfarwydd. Yn y llyfr newydd a phwysig hwn ceir llu o awyrluniau diweddar, awyrluniau hanesyddol o gyfnod y ddau Ryfel Byd, arolygon a mapiau archaeolegol, adluniadau a lluniau \u2018rhithwir\u2019 \u2013 sydd heb eu gweld o\u2019r blaen \u2013 o dirweddau archaeolegol y sir, ac mae\u2019n adrodd stori Sir Benfro a\u2019i phobl o\u2019r cyfnodau cynharaf hyd y gorffennol diweddar iawn. Fe welwch chi awyrluniau\u2019r Comisiwn Brenhinol o Sir Benfro bob mis yn y cylchgrawn \u2018Pembrokeshire Life\u2019."}]